Uit "Wat die hart van vol is" deur PETER BLUM
Uit "Wat die hart van vol is" Peter Blum So lê u spore diep in my. U het my bitter denke bekeer, my bitsig-bose tong geleer om soet te buig, eers tot u eer, toe ook met ander lof. 'n Duister, jong, verstokte vasteland het u laat skitter met kenbaarhede; heidense kontrei het u welluidender vernoem - gedoop in 'n nuwe taal wat oor die landkaart sprei (waardeur ek groei, maar wat deur my ook groei) - pleknaam tot pleknaam Kaap die Goeie Hoop.